ai4bharat/Pralekha huggingface dataset:
کامرس اور صنعت کی وزارتہ
بھارت کی صدارت میں، اقتصادی اور تجارتی امور پر ،برکس کے رابطہ گروپ کی میٹنگ بارہ سے چودہ جولائی 2021 کو منعقد ہوئی
نئی دہلی20 جولائی2021: سال 2021کے لئے بھارت ، برکس  کاصدر نشین ہے۔ برکس کے مختلف گروپوں میں سے ،اقتصادی اورتجارتی امور سے متعلق رابطہ گروپ پر  اقتصادی اورتجارتی امور کی ذمہ داری ہے۔برکس سی جی ای ٹی آئی کے لئے کامرس کا محکمہ قومی رابطہ کار ہے۔
سی جی ای ٹی آئی کی میٹنگ بارہ سے چودہ جولائی 2021 منعقد ہوئی تھی۔تین روزہ میٹنگ کے دوران برکس ارکان نے بین برکس اشتراک اورتجارت کو مستحکم بنانے اور اس میں اضافے کے مقصدسے ، بھارت کے ذریعہ جاری کی گئیں درج ذیل تجاویز پر غوروخوض کیا۔
- کثیر جہتی تجارتی نظام کے بارے میں برکس اشتراک۔
- ای- کامرس میں صارفین کے تحفظ کو یقینی بنانے کی غرض سے برکس فریم ورک ۔
- SPS/TBT اقدامات کے لئے غیرمحصولاتی اقدامات  کے حل سے متعلق اقدامات ۔
- حفظان صحت ،صفائی ستھرائی اور نباتاتی صفائی ستھرائی  سے متعلق نظام ۔
- جینیاتی وسائل ،روایتی علم اور روائتی وثقافتی اظہار کے تحفظ کے لئے اشتراک سے متعلق فریم ورک ۔
- پیشہ ورانہ خدمات میں اشتراک کے سلسلے میں برکس فریم ورک ۔
برکس کے ارکان ، برکس کے تجارتی وزراءکی میٹنگ سے قبل بھارت کی تجاویز کو حتمی شکل دینے کی غرض سے اس پر غوروخوض کرنے پررضامند ہوگئے ہیں۔ یہ میٹنگ کامرس اورصنعت کے وزیر جناب پیوش گوئل کی صدارت میں 3 ستمبر 2021 کو منعقدہوگی۔
تجارت او ر معیشت کو فروغ دینےاور مستحکم بنانے کے مقصد سے بھارت کے ذریعہ پیش کردہ درج ذیل تجاویز پر برکس کے ارکان بھی رضامند ہوگئے ہیں۔
ای- کامرس کے محکمے کے زیر انتظام 16سے 18 اگست 2021 کے دوران برکس ٹریڈ فئیر اہتمام ،جس میں اشیا کی نمائش کی جائے گی اور خریداروں اور فروخت کاروں کےدرمیان ورچوئل میٹنگ منعقد ہوگی۔
 بہت چھوٹی ،چھوٹی اور درمیانہ درجے کی صنعتوں کی وزارت ایم ایس ایم ای کے زیر اہتمام 22 جولائی 2021 کو برکس ملکوں کی ایم ایس ایم ایز کا گول میز اجلاس ۔
 ریزروبینک آف انڈیا کے زیر اہتمام 16 جولائی اور 13 اگست کو خدمات اور تجارت سے متعلق اعدادوشمار کے موضوع پر 2 ورکشاپ کا انعقاد۔
وزارت دفاع
فلیٹ ایوارڈتقریب – ایسٹرن نیول کمانڈ کی فوجی کاروائیوں سے متعلق کامیابیوں کا تعارف
نئی دہلی۔ 20 جون 19 جون 21 کو فلیٹ ایوارڈ تقریب 2021 کا انعقادگذشتہ سال ایسٹرن فلیٹ کی جنگی کاروائیوں سے متعلق کامیابیوں کا جشن منانے کے لیے کیا گیا۔ فلیٹ ایوارڈکی تقریب کا انعقاد مشرقی بیڑے کی فوجی کاروائیوں سے متعلق حصولیابیوں کی علامت ہے اور ایسٹرن نیول کمانڈ  کے 'سورڈ آرم' کی کا میابیوں کا تعارف پیش کرتا ہے۔ ریئر ایڈمیرل ترون سوبتی وی ایس ایم، فلیگ آفیسر کمانڈنگ، ایسٹرن فلیٹ کے ذریعہ منعقدہ اس تقریب میں وائس ایڈمرل اجیندر بہادر سنگھ اے وی ایس ایم ، وی ایس ایم، فلیک آفیسر کمانڈنگ ان چیف ، ایسٹرن نیول کمانڈ مہمان خصوصی تھے۔
گذشتہ سالوں کے مقابلے میں ، فلیٹ ایوارڈ کی تقریب کا انعقاد کووڈ پروٹوکول پر مکمل عملدرآمد کے ساتھ ایک عام تقریب کے طور پر کیا گیا۔ اس تقریب کا اختتام سمندری کاروائیوں کا پوری طرح سے احاطہ کرنے والی 16 شاندار ٹرافیوں کی تقسیم کے ساتھ ہوا۔ آئی این ایس سہیادری کو کیپٹل شپ کے مابین مشرقی بیڑے کا بہترین جہاز ، آئی این ایس کامورٹا کو حوصلہ افزائی کا مظاہرہ کرنے کے لئے انتہائی حوصلہ افزا جہاز قرار دیا گیا جبکہ ہندوستانی بحریہ کے جہازوں کلٹن اور کھوکھری نے متعدد پرخطر مشن انجام دینے کے لیے کارویٹ اور اسی زمرے کے جہازوں بہترین کارویٹ ٹرافی حاصل کی۔
گذشتہ سال سن رائز فلیٹ کے لیے چیلنجوں سے بھرپور رہا۔ یہاں تک کہ جب پوری دنیا کووڈ وبائی مرض کی زد میں تھی ، مشرقی بیڑے اپنی عملی ذمہ داریوں کی انجام دہی مصروف رہا اور سرگرم انداز سے آگے بڑھتے رہنے کے اپنی شناخت کو قائم رکھا۔ اپنی بہترین آپریشنل رفتار کو برقرار رکھتے ہوئے ، مشرقی بیڑے کے جہازوں نے متعدد کاروائیوں ، مشقوں اور انسانی امداد کے مختلف مشن میں حصہ لیا۔ مشرقی بیڑے کے بحری جہازوں نے مختلف بحریہ کے ساتھ مالابار – 20، لا پیروز، پاسیکس لا پیریز جیسے کئی اہم دو طرفہ اور کثیر جہتی مشقوں میں حصہ لیا اور انسانی امداد نیز قدرتی آفات کی صورت میں راحت رسانی اور بیرون ملک سے پھنسے ہوئے ہندوستانی شہریوں کے انخلا کے لئے آپریشن سمدر سیتو میں حصہ لیا۔ کووڈ – 19 کی دوسری لہر میں ، آپریشن سمدر سیتو II کی شکل میں ، مشرقی بیڑے کے جہازوں نے ایک پیشہ ور اور قابل اعتماد قوت کے طور پر اپنے کردار پر زور دیتے ہوئے مشرقی سمندری ساحل پر آکسیجن کی تقسیم بڑھانے کے لیے ایک بنیادی پیشہ ور ایسٹرن فلیٹ کے بحری جہازوں نے مشرقی سمندری حدود میں آکسیجن کی فراہمی بڑھانے کے لئے ایک بنیادی پیشہ کے طور پر کام کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-5677
(Visitor Counter : 123
نوجوانوں کے امور اور کھیل کود کی وزارت
دوتی چند اور کے ٹی عرفان کو ٹاپس کور گروپ میں شامل کیا گیا ، ساتھ ہی چند ہنرمند نوجوان ایتھلیٹوں کو بھی ترقیاتی گروپ میں شامل کیا گیا
نئی دہلی، 29 نومبر2020: مشن اولمپک کمیٹی کی 26 نومبر کو منعقد 50 ویں میٹنگ میں ٹارگیٹ اولمپک پوڈیئم اسکیم  کے کور گروپ میں آٹھ ٹریک اینڈ فیلڈ ایتھلیٹوں کو شامل کرنے کا فیصلہ کیا گیا۔ سات ٹرینڈ اینڈ فیلڈ ایتھلیٹوں کو ٹارگیٹ اولمپک پوڈیئم اسکیم کے ترقیاتی گروپ میں شامل کیا گیا۔
ٹارگیٹ اولمپک پوڈیئم اسکیم کے کور گروپ میں ایتھلیٹوں کو شامل کرنے کا فیصلہ ان کی کارکردگی کی رفتار اور اگلے سال ہونے والے ٹوکیو اولمپک کے لئے ان کی صلاحیت یا ان کی کارکردگی سے اولمپک کے لئے اہلیت حاصل کرنے کے اعلیٰ امکان پر مبنی ہے۔ درج ذیل ایتھلیٹوں کو ٹارگیٹ اولمپک پوڈیئم اسکیم میں شامل کیا گیا ہے : شوپال سنگھ  ، انورانی ، کے ٹی عرفان  ، اروکیا راجیو  ، نوا نرمل ٹام ، ایلکس اینتھونی ، ایم آر پوامّا  اور دوتی چند  ۔بھارت نے 2019 ورلڈ چیمپئن شپ میں 4x400 میٹر مکس ریلے میں اولمپک کوٹہ حاصل کیا ہے۔
کارکردگی کے جائزہ کے بعد ٹارگیٹ اولمپک پوڈیئم اسکیم کا حصہ رہے ایتھلیٹوں کو اس اسکیم میں برقرار رکھا گیا ہے، جس میں نیرج چوپڑا ، ہیما داس اور تجندر پال سنگھ تور شامل ہیں۔ ٹرپل جمپر ارپندر سنگھ کو ٹارگیٹ اولمپک پوڈیئم اسکیم سے باہر رکھا گیا ہے۔
ٹارگیٹ اولمپک پوڈیئم اسکیم کے ترقیاتی گروپ میں درج ذیل سات ایتھلیٹوں کو شامل کیا گیا ہے : ہرش کمار ، ویرا منی ریوتی ، ودیا آر ، تیجسون شنکر  ، شیلی سنگھ  ، سینڈرا بابو  اور ہرشیتا سہراوت ۔
وزیراعظم کا دفتر
وزیر اعظم نے ’عوام دوست اور ترقی پذیر بجٹ‘ کے لئے وزیر خزانہ اور ان کی ٹیم کو مبارک باد دی
’’صدی میں ایک بار آئی قدرتی آفت کے درمیان یہ بجٹ ترقی کے ایک نئے یقین کے ساتھ آیا ہے‘‘
’’یہ بجٹ معیشت کو مضبوطی فراہم کرنے کے ساتھ ساتھ عام لوگوں کے لئے نئے مواقع پیدا کرے گا‘‘
’’بجٹ زیادہ بنیادی ڈھانچے، زیادہ سرمایہ کاری، زیادہ ترقی اور زیادہ نوکریوں کے مواقع سے بھرا ہے‘‘
’’غریبوں کی فلاح اس بجٹ کے سب سے اہم پہلوؤں میں سے ایک ہے‘‘
’’بجٹ کے التزامات کا مقصد زراعت کو پرکشش اور نئے مواقع سے بھرا ہوا بنانا ہے‘‘
نئی دہلی، یکم فروری 2022 ۔ وزیر اعظم جناب نریندر مودی نے کہا ہے کہ صدی میں ایک بار آئی قدرتی آفت کے درمیان یہ بجٹ ترقی کے نئے یقین کے ساتھ آیا ہے۔ انھوں نے کہا ’’یہ بجٹ معیشت کو مضبوطی فراہم کرنے کے ساتھ ساتھ عام لوگوں کے لئے نئے مواقع پیدا کرے گا۔‘‘
لوک سبھا میں مرکزی بجٹ پیش کئے جانے کے بعد اپنے تبصرے میں وزیر اعظم نے کہا کہ بجٹ ’’زیادہ بنیادی ڈھانچے، زیادہ سرمایہ کاری، زیادہ ترقی اور زیادہ نوکریوں کے مواقع سے پُر ہے‘‘ اس سے گرین جابس سیکٹر کی راہ مزید ہموار ہوگی۔ انھوں نے کہا کہ یہ بجٹ نہ صرف موجودہ مسائل کا حل فراہم کرتا ہے بلکہ نوجوانوں کے روشن مستقبل کو بھی یقینی بناتا ہے۔
وزیر اعظم نے کہا کہ کسانوں کے لئے ڈرون، وندے بھارت ٹرین، ڈیجیٹل کرنسی، 5 جی سروسیز، نیشنل ڈیجیٹل ہیلتھ ایکو سسٹم جیسے اقدامات کے توسط سے زندگی کے ہر شعبے میں جدید کاری اور ٹیکنالوجی کی تلاش سے ہمارے نوجوانوں، متوسط طبقے، غریب، دلت اور پسماندہ طبقات کو بہت زیادہ فائدہ ہوگا۔
وزیر اعظم نے زور دے کر کہا کہ غریبوں کی فلاح اس بجٹ کے سب سے اہم پہلوؤں میں سے ایک ہے۔ بجٹ کا مقصد ہر غریب خاندان کے لئے پختہ گھر، بیت الخلاء، نل کا پانی اور گیس کنکشن کو یقینی بنانا ہے۔ ساتھ ہی جدید انٹرنیٹ کنکٹیویٹی پر بھی توجہ دی جارہی ہے۔
وزیر اعظم نے ذکر کیا کہ ملک میں پہلی بار ’پربت مالا‘ منصوبہ ہماچل، اتراکھنڈ، جموں و کشمیر اور شمال مشرق جیسے خطوں میں شروع کیا جارہا ہے۔ انھوں نے کہا کہ یہ منصوبہ پہاڑی علاقوں میں ٹرانسپورٹ کا جدید نظم فراہم کرے گا۔
وزیر اعظم نے کہا کہ لاکھوں ہندوستانیوں کے اعتقاد کا مرکز گنگا کی صفائی کے ساتھ ساتھ حکومت پانچ ریاستوں اتراکھنڈ، اترپردیش، بہار، جھارکھنڈ اور مغربی بنگال میں ندی کے کنارے قدرتی کھیتی کو بڑھاوا دے گی۔ انھوں نے کہا کہ یہ کسانوں کی فلاح کے لئے ایک اہم قدم ہے اور اس سے گنگا کو کیمیکل سے آزاد بنانے میں بھی مدد ملے گی۔
بجٹ کے التزامات کا مقصد زراعت کو پرکشش اور نئے مواقع سے بھرا ہوا بنانا ہے۔ نئے ایگریکلچر اسٹارٹ اپس کی حوصلہ افزائی کرنے کے لئے خصوصی فنڈ اور فوڈ پروسیسنگ صنعتوں کے لئے پیکیج جیسے اقدامات سے کسانوں کی آمدنی بڑھانے میں مدد ملے گی۔ وزیر اعظم نے کہا کہ ایم ایس پی خرید کے ذریعے 2.25 لاکھ کروڑ روپئے سے زیادہ کسانوں کے کھاتے میں ٹرانسفر کئے جارہے ہیں۔
کریڈٹ گارنٹی میں ریکارڈ اضافہ کے ساتھ ہی بجٹ میں متعدد منصوبوں کا اعلان کیا گیا ہے۔ انھوں نے کہا ’’گھریلو صنعت کے لئے ڈیفنس کیپٹل بجٹ کے 68 فیصد ریزرویشن سے ہندوستان کے ایم ایس ایم ای سیکٹر کو بہت فائدہ ہوگا۔ 7.5 لاکھ کروڑ روپئے کی عوامی سرمایہ کاری معیشت کو نئی رفتار دے گی اور چھوٹی و دیگر صنعتوں کے لئے نئے مواقع پیدا کرے گی۔
وزیر اعظم نے وزیر خزانہ اور ان کی ٹیم کو عوام دوست اور ترقی پذیر بجٹ کے لئے مبارک باد دیتے ہوئے اپنی بات ختم کی۔
وزارت دفاع
نئے سرے سے ساخت کرنا اور نجکاری کی پالیسی
نئی دہلی، 13فروری 2019؍رکشا راجیہ منتری ڈاکٹر سبھاش بھامرے میں آج لوک سبھا میں ایک تحریری جواب میں بتایا کہ حکومت نے ریٹائرڈ لیفٹیننٹ جنرل ڈی بی شیکاکتر کی سربراہی میں جنگی صلاحیت کو بڑھانے اور دفاعی اخراجات کو دوبارہ متوازن رکھنے سے متعلق ایک ماہرکمیٹی تشکیل دی ہے۔اس کمیٹی کی سفارشات کی بنیاد پر حکومت نے دو ایڈوانس بیس ورکشاپ، ایک اسٹیٹک ورکشاپ اور چار آرڈنینس ڈپوں کو خدمات سے سبکدوش کردیا ہے۔اس کے علاوہ 8آرمی بیس ورکشاپ کے متعلق بھی یہ سفارش کی گئی ہے کہ انہیں سرکاری تحویل والے ٹھیکے پر دیئے گئے اور چلائے جانے والے طرز پر کارپوریٹ کی شکل دی جائے گی۔ یہ مذکورہ فیصلے فوج اور ملک کے مجموعی مفاد کے پیش نظر کئے گئے ہیں۔
انہوں نے بتایا کہ ڈیفنس ورکشاپ سمیت مختلف اداروں کے کام کاج کا جائزہ لیا گیا ہے اورمختلف فریقوں کے ساتھ وقتاً فوقتاً تبادلہ خیال کیا گیا ہے۔ وزیر موصوف نے کہا کہ وزارت میں یہ فیصلہ کیا گیا ہے کہ 275 آئٹمز کو جو آڈنینس فیکٹریوں نے تیار کئے ہیں، انہیں غیر اہم قرار دیا جائے، کیونکہ یہ آئٹم پرائیویٹ اداروں سے استعمال کرنے والوں کے ذریعے آسانی سے خریدے جاسکتے ہیں۔ اس فیصلے کے نتیجے میں ملازمین کی تعدا د میں کمی نہیں کی جائے گی اور دستیاب افرادی قوت کو دوبارہ تربیت دی جائے گی اور انہیں رضاکارانہ بنیاد پر دوبارہ ہنرمند بنایا جائے گا، تاکہ وہ دفاعی سازو سامان تیار کرنے والے اہم شعبوں میں کام کرسکے۔
م ن۔ح ا۔ن ع
U: 951
(Visitor Counter : 38
مواصلات اور اطلاعاتی ٹیکنالوجی کی وزارت
ٹی آر اے آئی نےمتعلقہ فریقوں سے تبصرے طلب کرتے ہوئے ڈرافٹ ٹیلی کام ریگولیٹری اتھارٹی آف انڈیا ریپیلنگ ریگولیشنز، 2023 جاری کیا
ٹیلی کام ریگولیٹری اتھارٹی آف انڈیا ٹرائی  نے اسٹیک ہولڈرزسے تبصرے طلب کرنےکی غرض سےآج ٹیلی کام ریگولیٹری اتھارٹی آف انڈیا کے منسوخی کے ضوابط 2023 کا مسودہ جاری کیا۔
ٹی آر اے آئی نے 10 دسمبر 2001 کو ڈائل اپ اور لیزڈ لائن انٹرنیٹ تک رسائی خدمات 2001  کی سروس کے معیار پر ضابطے کو مشتہرکیا۔ یہ ضابطہ تمام بنیادی سروس آپریٹرز اور انٹرنیٹ سروس فراہم کرنے والوں پر لاگو ہوتا ہے، بشمول موجودہ آپریٹرز یعنی . بی ایس این ایل، ایم ٹی این ایل اور وی ایس این ایل۔ سروس کے معیار کے پیرامیٹرز کو ترتیب دینے کا مقصد نیٹ ورک کی کارکردگی کے معیارات کو ترتیب دے کر صارفین کی اطمینان کو یقینی بنانا تھا، جس کے لئے سروس فراہم کنندہ سے کہا گیا ہے کہ وہ اپنے نیٹ ورک کی مناسب جہت کے ذریعے اس کو حاصل کرے ، وقتاً فوقتاً سروس کے معیار کی پیمائش کرے اور اس کا موازنہ مخصوص اصولوں سے کرے تاکہ مختلف سروس فراہم کنندگان کی طرف سے فراہم کردہ کارکردگی کی سطح پر نظر رکھی جا سکے اور انٹرنیٹ خدمات کے صارفین کے مفادات کا تحفظ کیا جا سکے۔
یہ دیکھا گیا ہے کہ یہ ضابطے اس وقت جاری کیے گئے تھے جب ڈائل اپ سروس کم رفتار انٹرنیٹ تک رسائی کے لیے دستیاب واحد سروس تھی۔ وقت گزرنے کے ساتھ ساتھ، ٹیلی کمیونیکیشن نیٹ ورکس وائر لائن اور وائرلیس دونوں نے ایکس ڈی ایس ایل، ایف ٹی ٹی ایچ، ایل ٹی ای، وغیرہ، ٹیکنالوجیز پر تیز رفتار براڈ بینڈ سروس پیش کرنے کے لیے تیار کیا ہے۔ جبکہ لیزڈ لائن تک رسائی کی خدمات عام طور پر انٹرپرائزز کو آئی ایس پی لائسنس رکھنے والے انٹرنیٹ گیٹ وے سروس پرووائیڈرز  کے ذریعہ پیش کی جاتی ہیں، یہ سروس لیول ایگریمنٹ  پر مبنی سروس ہے۔ ایس ایل اے پر مبنی سروس ہونے کے ناطے، معاہدہ کرنے والے فریقین کے درمیان معاہدے میں خدمت کے معیار سے متعلق خدشات کا ازالہ کرنے کے لیے کافی التزامات ہیں۔ لہٰذا، ڈائل اپ اور لیزڈ لائن انٹرنیٹ رسائی خدمات ، 2001 کی سروس کے معیار سے متعلق ضابطہ موجودہ سیاق و سباق میں زیادہ افادیت کاحامل نہیں لگتا ہے۔
مذکورہ بالا حقائق کے پیش نظر، اتھارٹی ڈائل اپ اور لیزڈ لائن انٹرنیٹ تک رسائی کی سروس، 2001  کی سروس کے معیار سے متعلق ضابطے کو منسوخ کرنے کا ارادہ رکھتی ہے جس کا اطلاق سرکاری گزٹ میں اس کے نوٹیفکیشن کی تاریخ سے ہوگا۔
ٹیلی کام ریگولیٹری اتھارٹی آف انڈیا ریپیلنگ ریگولیشنز، 2022 کے ضابطے کا مسودہ ٹی آر اے آئی کی ویب سائٹ www.trai.gov.in پر دستیاب ہے اور 17 اپریل 2023 تک متعلقہ فریقوں کے تبصروں کے لیے کھلا رہے گا۔
قبائیلی امور کی وزارت
مرکزی وزیر داخلہ اور تعاون کے وزیر جناب امت شاہ کل منی پور کے تامینگلونگ ضلع کے لوانگکاو گاؤں میں رانی گیدینلیو قبائلی مجاہدین آزادی میوزیم کا سنگ بنیاد رکھیں گے
نئی دہلی، 21 نومبر 2021:
مرکزی وزیر داخلہ اور تعاون کے وزیر جناب امت شاہ کل منی پور کے وزیر اعلی جناب ارجن منڈا اور قبائلی امور کے مرکزی وزیر اور دیگر معززین کی موجودگی میں امپھال ایسٹ کے سٹی کنونشن سینٹر میں ضلع تامینگلونگ کے لوانگکاؤ گاؤں میں رانی گیدینلیو قبائلی مجاہدین آزادی کے عجائب گھر کے قیام کے لیے ویڈیو کانفرنس کے وسیلے سے سنگ بنیاد رکھیں گے۔
اس پروجیکٹ کو بھارت سرکار کی قبائلی امور کی وزارت نے 15 کروڑ روپے کی تخمینہ لاگت سے منظوری دی ہے۔ ریاستی کابینہ نے تامینگلونگ ضلع کے لوانگکاو گاؤں میں میوزیم قائم کرنے کا فیصلہ کیا تھا جو معروف مجاہد آزادی رانی گیدینلیو کی جائے پیدائش ہے اور اس عجائب گھر کا نام رانی گیدینلیو قبائلی مجاہدین آزادی میوزیم کے طور پر رکھنے کا فیصلہ کیا تھا۔ قبائلی امور کی وزارت 15 نومبر سے شروع ہونے والا اپنا آزادی کا امرت مہوتسو ہفتہ منا رہی ہے جس کا افتتاح وزیر اعظم جناب نریندر مودی نے جنجاتیا گورو دِوس کے طور پر کیا تھا۔
رانی گیدینلیو 26 جنوری 1915 کو ریاست منی پور کے تامینگلونگ ضلع کے تحت تاؤسیم سب ڈویژن میں لوانگکاو گاؤں میں پیدا ہوئیں۔ 13 سال کی عمر میں وہ جدونناگ سے وابستہ ہو گئیں اور ان کی سماجی، مذہبی اور سیاسی تحریک میں لیفٹیننٹ بن گئیں۔ 1926 یا 1927 کے آس پاس جدونناگ کے ساتھ ان کی چار سالہ وابستگی کے دوران انھوں نے انگریزوں کے خلاف جنگجو تیار کیے۔ جدونناگ کی پھانسی کے بعد گیدینلیو نے تحریک کی قیادت سنبھالی۔ گیدینلیو نے جدونناگ کی شہادت کے بعد انگریزوں کے خلاف بڑی بغاوت شروع کی جس کی پاداش میں انھیں انگریزوں نے 14 سال قید میں رکھا اور بالآخر 1947 میں انھیں رہائی ملی۔
انگریزوں کے خلاف جدوجہد میں ان کے کردار کا اعتراف کرتے ہوئے انھیں "رانی" کہا جانے لگا۔ بھارت کو آزادی ملنے کے بعد انھیں تورا جیل سے رہا کیا گیا تھا۔ رانی گیدینلیو کا انتقال 17 فروری 1993 کو ان کے آبائی گاؤں لوانگکاو میں ہوا۔
انھیں 1972 میں تمراپترا، 1982 میں پدم بھوشن، 1983 میں وویکانند سیوا سمان، 1991 میں استری شکتی پرسکار اور 1996 میں بھگوان برسا منڈا پرسکار سے نوازا گیا۔ بھارت سرکار نے 1996 میں رانی گیدینلیو کا یادگاری ڈاک ٹکٹ جاری کیا تھا۔ 2015 میں ان کی جینتی کی صد سالہ یادگاری تقریب کے موقع پر وزیر اعظم نے سو روپے کا سکہ اور پانچ روپے کا سرکولیشن سکہ جاری کیا۔ بھارتی کوسٹ گارڈ نے 19 اکتوبر 2016 کو ایک فاسٹ پٹرول ویسل "آئی سی جی ایس رانی گیدینلیو" کا آغاز کیا۔
منی پور میں سیاحت کے شعبے میں بہت زیادہ امکانات ہیں اور اس پروجیکٹ سے سیاحت کی مزید ترقی ہوگی جس سے ریاست کی سماجی و اقتصادی ترقی میں اضافہ ہوگا۔
وزارت سیاحت
وزارتِ سیاحت نے ملک کے مختلف حصوں میں پھنسے ہوئے غیر ملکی سیاحوں کی مدد کے لئے ‘ اسٹرینڈڈ اِن انڈیا ’ پورٹل کا آغاز کیا
نئی دلّی ، 1 اپریل / وزارت سیاحت ، حکومت ہند نے ایسے غیر ملکی سیاحوں کی مدد کے لئے ، جو بھارت کے مختلف حصوں میں پھنسے ہوئے ہیں ، ایک پورٹل کا آغاز کیا ہے ، جس کے تحت خدمات سے متعلق اطلاعات فراہم کی جاتی ہیں اور ان خدمات کو غیر ملکی سیاح حاصل کر سکتے ہیں یعنی جو اپنے وطن سے دور یہاں پھنسے ہوئے ہیں ، وہ اِس پورٹل کے توسط سے اِن خدمات کا استعمال کر سکتے ہیں ۔ اس پورٹل کا نام ہے : ‘ اسٹرینڈڈ اِن انڈیا ’  اور اس کا مقصد یہ ہے کہ یہ ملک کے مختلف حصوں میں پھنسے ہوئے غیر ملکی سیاحوں کے لئے ایک امدادی نیٹ ورک کے طور پر کام کرے ۔
اس وقت مکمل دنیا صحیح معنی میں ایک غیر معمولی صورت حال کا سامنا کر رہی ہے ، جو کورونا وائرس کے نتیجے میں سامنے آئی ہے اور اس امر کو یقینی بنانے کے لئے لگاتار کوششیں جاری ہیں کہ سیاحوں کی خیر و عافیت ، خصوصاً غیر ممالک سے آئے ہوئے سیاحوں کی عافیت کو یقینی بنایا جائے ۔ چنانچہ ، سیاحت کی وزارت ہمہ وقت چوکس ہے اور ضرورت مند افراد کی ضرورت کی تکمیل کے لئے مختلف النوع سرگرمیوں کی حوصلہ افزائی کر رہی ہے ۔
مذکورہ پورٹل یعنی strandedinindia.com درج ذیل اطلاعات کا حامل ہے ، جو ضرورت مند سیاحوں کو ضرورت کے وقت کارآمد محسوس ہوں گی ۔
 کووڈ – 19 ہیلپ لائن سے متعلق نمبران یا وہ تمام کال سینٹرس ، جہاں غیر ملکی سیاح مدد کے لئے پہنچ سکتے ہیں ، اس سلسلے میں تمام تر اطلاعات ۔
 وزارتِ خارجہ کے زیرِ اختیار مراکز سے متعلق مختلف النوع اطلاعات ، ساتھ ہی ساتھ رابطے سے متعلق اطلاعات ۔
 ریاست پر مبنی / علاقائی سیاحت پر مبنی امدادی بنیادی ڈھانچے سے متعلق اطلاعات ۔
 ایسے لوگوں تک مدد پہنچانے کے لئے امدادی شعبے کی شکل میں آسانی کی فراہمی ، جہاں سے مزید اطلاعات کے خواست گاران کو مدد مل سکے اور غیر ملکی سیاحوں کو متعلقہ حکام سے رابطہ قائم کرنے میں آسانی ہو ۔
مذکورہ ویب سائٹ ٹورزم ویب سائٹ پر دیکھی جا سکتی ہے اور وزارتِ سیاحت کے ممتاز چینلوں پر بھی دستیاب ہے ۔
مزید تفصیلات دیکھنے کے لئے strandedinindia.com کو ملاحظہ کریں ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1429
(
وزیراعظم کا دفتر
پارلیمنٹ 2022 بجٹ اجلاس سے قبل میڈیا سے وزیر اعظم کے خطاب کا متن
نئی دہلی،31جنوری 2022
نمسکار ساتھیو،
آج سے بجٹ اجلاس کی شروعات ہوگئی ہے۔ میں آپ سبھی اور ملک بھر کے تمام معززین اراکین پارلیمنٹ کا اِس بجٹ اجلاس میں خیرمقدم کرتا ہوں۔ آج کی دنیاوی صورتحال میں ہندوستان کے لئے بڑے مواقع ہیں۔ یہ بجٹ اجلاس، دنیا میں صرف بھارت کی اقتصادی ترقی، بھارت میں ٹیکہ کاری مہم، بھارت کی اپنی بنائی ہوئی ویکسین پوری دنیا میں ایک اعتماد پیدا کررہی ہے۔
اس بجٹ اجلاس میں بھی ہم اراکین پارلیمنٹ کی بات چیت، اراکین پارلیمنٹ کے بحث کے مسائل، کھلے دل سے کی گئی بحث، عالمی اثرات کا ایک اہم موقع بن سکتی ہیں۔
میں امید کرتا ہوں کہ سبھی اراکین پارلیمنٹ، سبھی سیاسی جماعتیں کھلے دل سے تبادلہ خیال کرکے ملک کو ترقی کے راستے پر لے جانے اور اس کی رفتار کو بڑھانے میں لازمی مدد کریں گے۔
یہ بات درست ہے کہ لگاتار انتخابات کے سبب اجلاس بھی متاثر ہوتا ہے اور تبادلہ خیال بھی متاثر ہوتی ہے، لیکن میں تمام معززین اراکین پارلیمنٹ سے اپیل کروں گا کہ انتخابات اپنی جگہ پر ہیں، وہ جاری رہیں گے، لیکن ہم ایوان میں کسی طرح کی دخل اندازی سے بچیں، کیونکہ یہ بجٹ اجلاس ایک طرح سے سال بھر کا خاکہ تیار کرتا ہے اور اسی لیے کافی اہمیت کا حامل ہے۔ہم مکمل عہد بستگی کے ساتھ اِس بجٹ اجلاس کو جتنا زیادہ ثمر آور بنائیں گے، آئندہ سال نئی اقتصادی بلندیوں پر لے جانے کے لئے بھی ایک بڑا مواقع تیار ہوگا۔
خوش اسلوبی سے ایوان کی کارروائی جاری رہے اور کسی طرح کی ہنگامہ آرائی نہ ہو،تمام اراکین پارلیمنٹ کی شرکت ہو اورعوامی امور پر بہترین بحث ہو،درست مسائل پر اور اچھے مقاصد کے لئے بحث ہو، اسی امید کے ساتھ آپ سب کا بہت بہت شکریہ۔
قانون اور انصاف کی وزارت
کابینہ نے فاسٹ ٹریک خصوصی عدالتوں کی مرکز کی اسپانسر کردہ اسکیم کو مزید دو سال تک جاری رکھنے کے لئے منظوری دی
خصوصی 389 پوکسو عدالتوں سمیت 1023 فاسٹ ٹریک خصوصی عدالتوں  کو جاری رکھا جائے گا
اس کے لئے مجموعی طور پر 1572.86 کروڑ روپے خرچ کئے جائیں گے، جن میں مرکز کے ذریعہ 971.70 کروڑ روپے اور ریاست کے ذریعہ 601.16 کروڑ روپے خرچ کئے جائیں گے
مرکز کے حصے کے لئے رقم نربھیا فنڈ سے فراہم کرائی جائے گی
فاسٹ ٹریک خصوصی عدالتیں جنسی جرائم کے متاثرین کو تیز رفتار سے انصاف فراہم کرانے اور جنسی جرائم کا ارتکاب کرنے والوں پر روک لگانے کے فریم ورک کو مستحکم کرنے کے لئے مخصوص کی گئی عدالتیں ہیں
نئی دہلی، 4 اگست 2021، وزیراعظم جناب نریندر مودی کی صدارت میں مرکزی کابینہ نےخصوصی 389 پوکسو عدالتوں سمیت 1023 فاسٹ ٹریک خصوصی عدالتوں  کو مرکز کی اسپانسر کردہ اسکیم  کے طور پر یکم اپریل 2021 سے 31 مارچ 2023 تک جاری رکھنے کو منظوری دے دی ہے۔ اس پر مجموعی طور پر 1572.86 کروڑ روپے خرچ کئے جائیں گے۔ مرکز کے حصے کے لئے رقم نربھیا فنڈ سے فراہم کرائی جائے گی۔ یہ اسکیم 2 اکتوبر 2019 کو شروع کی گئی تھی۔
حکومت نے ہمیشہ ہی خواتین اور بچوں کے تحفظ اور سلامتی کو بہت زیادہ اہمیت دی ہے۔ لڑکیوں کو بااختیار بنانے کے لئے حکومت پہلے ہی ’بیتی بچاؤ، بیٹی پڑھاؤ‘ وغیرہ جیسے کئی پروگرام شروع کرچکی ہے۔ 12 سال سے کم عمر کی لڑکیوں اور 16 سال سے کم عمر کی خواتین کے ساتھ زنا بالجبر کے واقعات نے پورے ملک کے ضمیر کو ہلاکر رکھ دیا ہے۔ ایسے واقعات کے بار بار ہونے اور مجرموں کے لمبے مقدموں نے مخصوص عدالتی مشینری تیار کئے جانے کو ضروری بنایا۔ ان عدالتوں کےذریعہ مقدمہ کی کارروائی میں تیزی لائی جاسکتی ہے اور جنسی جرائم کے متاثرین کو فوری راحت فراہم کی جاسکتی ہے۔
مزید سخت ضابطے لانے اور ایسے معاملات کے مقدمات اور نپٹارے کے کام میں تیزی لانے کے لئے مرکزی حکومت نے ’’کریمنل لاء ایکٹ 2018 ‘‘تیار کیا اور زنا بالجبر کا ارتکاب کرنے والوں کے لئے سزائے موت سمیت سخت سزا کا التزام کیا۔ اس کے نتیجے میں فاسٹ ٹریک اسپیشل کورٹس  قائم کئے گئے۔
اس وقت 28 ریاستوں کو اسکیم کے تحت کور کیا گیا ہے۔ اس اسکیم کے تحت تمام 31 ریاستوں کو کور کیے جانے کی تجویز ہے۔
اسکیم کے متوقع نتائج درج ذیل ہیں:
- اس سے خواتین اور لڑکیوں کی سلامتی اور تحفظ کے مقصد کو پورا کرنے کی ملک کی عہد بندی کو فروغ حاصل ہوا ہے۔
- زبا بالجبر اور پوکسو ایکٹ کے تعطل شدہ معاملات کی تعداد میں کمی آئی ہے۔
- جنسی جرائم کے متاثرین کو تیز رفتار سے انصاف فراہم کرایا گیا ہے اور جنسی جرائم کا ارتکاب کرنے والوں پر اس نے روک لگانے کا کام کیا ہے۔
- ان معاملے کی فاسٹ ٹریکنگ سے معاملات کے تعطل سے عدالتی نظام پر پڑنے والے بوجھ میں کمی آئے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-7455
(Visitor Counter : 157
وزارت دفاع
ہندوستانی فوجی دستے نے روس کے مشرقی ملٹری ڈسٹرکٹ کے سرگئی فسکی میں مشق ووستوک- 2022 میں حصہ لیا
روس کے مشرقی ملٹری ڈسٹرکٹ کے تربیتی میدان میں آج ایک کثیر الجہتی اسٹریٹجک اور کمان مشق ووستوک - 2022 شروع کی گئی جو کہ یکم سے 7 ستمبر 2022 تک چلےگی۔ اس مشق کا مقصد دیگر شریک فوجی دستوں اور مشاہدین کے درمیان تعامل اور تال میل کرنا ہے۔
ہندوستانی فوج کے دستے میں 7/8 گورکھا رائفلز کے ٹروپس شامل ہیں جو کہ مشق کے مقام پر پہنچ گئے ہیں اور اگلے سات دنوں تک مشترکہ فیلڈ تربیتی مشقوں، جنگی مباحثے اور فائر پاور کی مشقوں سمیت مشترکہ مشقوں میں حصہ لیں گے۔
ہندوستانی فوجی دستہ عملی پہلوؤں سے دوسروں کو واقف کرانے اور مصدقہ ڈرل اور مباحثوں اور جنگی حکمت عملی سے متعلق مشقوں کے ذریعے نئی ٹیکنالوجی کے طریقوں اور ان پر عمل کے امتزاج کو عملی جامہ پہنائے گا۔
۔۔۔۔۔۔۔۔۔۔۔
ش ح۔ا گ۔ن ا۔
U-9775
(Visitor Counter : 114
وزارت دفاع
ایسٹروناٹیکل سوسائٹی آف انڈیا نے ڈی ڈی آر اینڈ ڈی کے سکریٹری اور ڈی آر ڈی او کے چیئرمین ڈاکٹر جی ستیش ریڈی کو آریہ بھٹ ایوارڈ سے نوازا
اہم جھلکیاں:
- ڈاکٹر جی ستیش ریڈی جدید ایویونکس، نیوی گیشن اور میزائل ٹکنالوجیز کی آر اینڈ ڈی کے شعبے میں ممتاز حیثیت رکھتے ہیں۔
- ڈاکٹر ریڈی ایک ادارہ ساز ہیں اور انہوں نے ایک زبردست دفاعی ترقیات اور پروڈکشن کا ایکو سسٹم قائم کرنے کے لئے میکانزم تیار کیا ہے۔
ایسٹروناٹیکل سوسائٹی آف انڈیا  نے ڈی ڈی آر اینڈ ڈی کے سکریٹری اور ڈی آر ڈی او کے چیئرمین ڈاکٹر جی ستیش ریڈی کو بھارت میں ایسٹرو ناٹکس کے فروغ کے سلسلے میں ان کی زندگی بھر کی نمایاں خدمات کے لئے باوقار آریہ بھٹ ایوارڈ سے نوازا ہے۔ ایوارڈ کی تقریب کا انعقاد 9 اکتوبر 2021 کو یو آر راؤ سیٹلائٹ سینٹر بنگلور میں کیا گیا، جس میں اسرو، ڈی آر ڈی او اور دیگر تعلیم اداروں کی شخصیات نے ورچوئل طریقے سے شرکت کی۔
ڈاکٹر جی ستیش ریڈی جدید ایویونکس، نیوی گیشن اور میزائل ٹکنالوجیز کی آر اینڈ ڈی کے شعبے میں ممتاز حیثیت رکھتے ہیں۔ انہوں نے اسٹریٹجک اور ٹیکٹیکل میزائل سسٹم کے سلسلے میں بہت زیادہ خدمات انجام دیں اور ملک کو اہم دفاعی ٹیکنالوجیز میں خود کفیل بنانے میں مدد کی۔ وہ ایک ادارہ ساز ہیں اور انہوں نے ایک زبردست دفاعی ترقیات اور پروڈکشن کا ایکو سسٹم قائم کرنے کے لئے میکانزم تیار کیا ہے۔ ان کی مسلسل کوششوں کی وجہ سے تعلیمی اداروں میں دفاعی تحقیق کو اعلی ٹکنالوجی کے لئے تیار ہونے کی سطح کی جانب پیش رفت کے لئے تحریک ملی ہے ۔
اے ایس آئی تکنیکی میٹنگوں کا انعقاد کرکے ، ٹیکنیکل پبلی کیشن کی اشاعت اور نمائشوں کا انعقاد کرتے ہوئے ایسٹرو ناٹکس سے متعلق تکنیکی اور دیگر معلومات کی اشاعت میں مصروف ہے ۔
۔۔۔۔۔۔۔۔۔۔۔
ش ح۔ا گ۔ن ا۔

U-9910
(Visitor Counter : 139